paragraph_text: Na putu prema Palestini prošao je iz Mletaka u Poreč, do Pule, preko Kvarnera ("Senjskog zaljeva"), Zadra, Visa te Korčulanskim kanalom u Dubrovnik. U Hvar nije svratio zbog jakog vjetra. Guylford se u putopisu oslanja se na domaće ljude i potvrđuje podatke kontinentalnih hodočasnika iz tog vremena, smještajući nedvosmisleno Dubrovnik u hrvatsko kraljevstvo. Drugi važan zapis u svezi s Hrvatskom je taj što ondje ne pravi razliku između Slavonije i Dalmacije, za koje drži da se teritorijalno poklapaju – osim što je 'Dalmacija' dakako stariji i više rasprostranjen termin. Drugo, on cijelu 'Slavoniju ili Dalmaciju' naziva 'hrvatskom pokrajinom'. To je iznenađujući i valjda najzanimljivi podatak od svega ostaloga u njegovom putopisu. Što se specifično tiče informacije da je 'Slavonija ili Dalmacija' pokrajina hrvatskog kraljevstva, to je, po svoj prilici, mogao čuti samo u Dubrovniku.